Brygging av eget øl er en urgammel tradisjon i Norge som strekker seg tilbake til førhistorisk tid. Bøndene i Norge brygget såkalt maltøl av eget korn helt fram til moderne tid, og mange steder på bygdene i Norge brygges det fortsatt tradisjonsøl etter gamle metoder og med gamle ingredienser. De siste tiårene har moderne hjemmebrygging etter utenlandsk forbilde blitt veldig populært i Norge, og delvis fortrengt de gamle tradisjonene.